Source: http://www.monitoruljuridic.ro/act/hot-r-re-nr-5-din-25-octombrie-2019-privind-modificarea-i-completarea-hot-r-rii-congresului-na-ional-al-medicilor-veterinari-nr-3-2013-nbsp-pentru-aprobarea-regulamentului-nbsp-de-organizare-i-func-ionare-al-colegiului-medicilor-219733.html
Timestamp: 2020-01-19 15:35:14+00:00

Document:
﻿ HOTĂRÂRE nr. 5 din 25 octombrie 2019 privind modificarea şi completarea Hotărârii Congresului Naţional al Medicilor Veterinari nr. 3/2013 pentru aprobarea Regulamentului de organizare şi funcţionare al Colegiului Medicilor Veterinari, a Statutului medicului veterinar şi a Codului de deontologie medicală veterinară
În temeiul art. 14 lit. a) şi b), art. 15 şi art. 47 lit. a) şi b) din Legea nr. 160/1998 pentru organizarea şi exercitarea profesiunii de medic veterinar, republicată, cu modificările şi completările ulterioare,
Hotărârea Congresului Naţional al Medicilor Veterinari nr. 3/2013 pentru adoptarea Regulamentului de organizare şi funcţionare al Colegiului Medicilor Veterinari, a Statutului medicului veterinar şi a Codului de deontologie medicală veterinară, publicată în Monitorul Oficial al României, Partea I, nr. 676 din 16 septembrie 2014, cu modificările ulterioare, se modifică şi se completează după cum urmează:
1. La anexa nr. 1, articolul 9 se modifică şi va avea următorul cuprins:
2. La anexa nr. 1, articolul 13 alineatul (2), litera a) se abrogă.
3. La anexa nr. 1, articolul 45 se modifică şi va avea următorul cuprins:
Adunarea generală a medicilor veterinari din judeţe şi din municipiul Bucureşti, denumită în continuare Adunarea generală, este formată din medicii veterinari membri ai Colegiului Medicilor Veterinari. Pot participa la Adunarea generală numai medicii veterinari membri ai Colegiului Medicilor Veterinari care au cotizaţia achitată la zi, înţelegând prin aceasta că au achitată cotizaţia inclusiv pentru luna anterioară lunii calendaristice în curs."
4. La anexa nr. 1, articolul 46 alineatul (4), litera a) se modifică şi va avea următorul cuprins:
"a) la cererea a cel puţin unei treimi din numărul membrilor activi, care au cotizaţia achitată la zi, la data la care se depune solicitarea;"
5. La anexa nr. 1, articolul 46, după alineatul (5) se introduc cinci noi alineate, alineatele (6)-(10), cu următorul cuprins:
"(6) În cazul în care se constată lipsa cvorumului la Adunarea generală extraordinară prevăzută la alin. (5), într-un termen ce nu poate depăşi termenul de 20 de zile de la data Adunării generale se convoacă o nouă Adunare generală extraordinară care este legal constituită cu numărul de membri prezenţi în sală, iar hotărârile se adoptă cu jumătate plus unu din numărul voturilor membrilor prezenţi.
(7) În structurile de conducere ale filialelor judeţene, respectiv ale filialei municipiului Bucureşti pot să fie propuşi şi aleşi doar membri ai filialei care au cotizaţia achitată la zi, la data convocării Adunării generale, şi îndeplinesc cumulativ toate celelalte condiţii de eligibilitate prevăzute de Regulamentul de organizare şi desfăşurare a Congresului naţional, a Adunărilor generale la nivelul filialelor judeţene, respectiv a municipiului Bucureşti, în vigoare.
(8) La Adunarea generală participă cu drept de vot toţi membrii filialei care au cotizaţia achitată la zi, precum şi cei care au achitată cotizaţia restantă sau au fost înscrişi în filiala respectivă, cel târziu cu 10 zile înainte de data convocării.
(9) Ocuparea funcţiilor din structurile de conducere ale filialelor judeţene, respectiv ale filialei municipiului Bucureşti care se vacantează în perioada dintre congrese se va face cu respectarea următoarelor reguli:
a) în cazul vacantării funcţiei de preşedinte, consiliul judeţean desemnează, prin vot, vicepreşedintele care va prelua atribuţiile de preşedinte;
b) în cazul vacantării funcţiei de membru titular al consiliului judeţean sau de membru titular în una dintre comisii, atribuţiile vor fi preluate de membrul supleant care a obţinut numărul cel mai mare de voturi;
c) în cazul vacantării funcţiei de membru supleant în consiliul judeţean sau de membru supleant în una dintre comisii, atribuţiile vor fi preluate de persoana care a obţinut numărul cel mai mare de voturi, dintre cei propuşi pentru funcţia respectivă în cadrul Adunării generale, dar mai mic decât cel obţinut de ultimul membru supleant ales.
(10) În cazul în care o persoană care ocupă o funcţie în structurile de conducere ale Colegiului Medicilor Veterinari, la nivel local sau central, a fost condamnată definitiv pentru o faptă penală săvârşită cu intenţie, funcţia respectivă se consideră vacantă din data la care a fost înregistrată la Biroul executiv al Consiliului Naţional al Colegiului Medicilor Veterinari înştiinţarea depusă de medicul veterinar condamnat sau comunicarea instanţei, după caz."
6. La anexa nr. 2, articolul 22, punctul 15 se modifică şi va avea următorul cuprins:
"15. să aplice parafa, cuprinzând obligatoriu şi în funcţie de caz următoarele: abrevierea titlului didactic universitar, abrevierea titlului de doctor, numele şi prenumele, titlul ştiinţific (opţional în cazul cadrelor didactice universitare), gradul profesional, sintagma «medic veterinar» (cu excepţia celor care deţin gradul profesional de medic primar veterinar), codul (numărul cărţii de identitate/cardului de identitate a/al medicului veterinar) şi, opţional, în cazul cadrelor didactice universitare, disciplinele în care îşi desfăşoară activitatea, pe toate actele medicale veterinare pe care le semnează, conform modelului prevăzut în anexa nr. 1;"
7. La anexa nr. 2, anexa nr. 1 se modifică şi se înlocuieşte cu anexa care face parte integrantă din prezenta hotărâre.
Preşedintele Colegiului Medicilor Veterinari,
Model de parafă de medic veterinar
b) rândul 1: după caz, titlul didactic universitar abreviat, dr. .............. (numele şi prenumele);
c) rândul 2: gradul ştiinţific, după caz (opţional în cazul cadrelor didactice universitare);
d) rândul 3: gradul profesional (medic primar veterinar, medic veterinar specialist în ... etc.), după caz;
e) rândul 4: sintagma medic veterinar (cu excepţia celor care deţin gradul profesional de medic primar veterinar);
f) rândul 5: codul de parafă, reprezentat de numărul cărţii de identitate/numărul cardului de identitate;
g) rândul 6: opţional, disciplina/disciplinele în care îşi desfăşoară activitatea cadrele didactice universitare.
Model de parafă*)
*) Modelul de parafă este reprodus în facsimil.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 5 din 25 octombrie 2019

References: HOTĂRÂRE nr. 5
 articolul 9
 articolul 13
 articolul 45
 articolul 46
 articolul 46
 articolul 22
 HOTĂRÂRE nr. 5